Neandertal

Neandertal je malé údolie rieky Düssel v nemeckom spolkovom štáte Severné Porýnie-Vestfálsko ležiace asi 12 kilometrov východne od jeho hlavného mesta Düsseldorfu. Administratívne patrí k mestám Erkrath a Mettmann. Údolie sa v 19. storočí pôvodne nazývalo Hundsklipp, po roku 1850 potom bolo na počesť pastora Joachima Neandera premenované na Neandertal .

Údolie získalo svetovú známosť v roku 1856, keď tu boli pri ťažbe náhodou v jaskyni objavené kostrové pozostatky neandertálca. Táto jaskyňa dnes už neexistuje. V Mettmanne tento nález pripomína archeologické múzeum. Prvé lebky neandertálcov boli avšak objavené v belgickej lokalite Engis už v roku 1829 a vo Forbesovom lome na Gibraltáre v roku 1848. Tieto objavy boli uložené v múzeách, a preto je často za prvú lokalitu objavu kostrových pozostatkov mylne považované práve údolie Neandertal, od ktorého bol odvodený aj názov tejto vývojovej vetvy.

Iné projekty

Zdroj 

Severné Porýnie-Vestfálsko
Archeologické lokality v Nemecku